Simona Halep, replică aspră îndreptată spre Serena Williams după ironia de prost gust lansată de americancă
Simona Halep va juca primul turneu după revenire la Miami, începând cu 19 martie.
Simona Halep a vorbit pentru prima dată pe larg despre reacția ironică lansată de Serena Williams după ce constănțeanca a fost suspendată pentru dopaj. "Opt este un număr mai bun". Pentru marea jucătoare din Statele Unite ar fi fost titlul al optulea la All England Club.
Simona Halep, replică după cinci ani pentru Serena Williams
În iulie 2019, Simona Halep o distrugea pe Serena Williams în finala turneului de la Wimbledon, în mai puțin de 60 de minute. Pentru Serena eșecul a avut o semnificație dureroasă pentru că dacă ar fi câștigat în fața româncei, ar fi ajuns la 24 de trofee de Grand Slam și ar fi egalat-o pe Margaret Court în topul celor mai titrate jucătoare all time.
Invitată la Antena 3, constănțeanca a abordat mai multe subiecte, dar i-a dat o replică aspră și celebrei jucătoare din America, care a câștigat 95 milioane de dolari din tenis.
"A fost o frustrare personală, conta enorm pentru ea să facă acel record (n.r.: de titluri la Wimbledon). Nu judec pe nimeni, dar consider că a fost prea mare să facă acea postare", a declarat Simona Halep la Antena 3, joi seara.
- 12 e numărul întâlnirilor directe Halep - Serena Williams
- 2 meciuri a câștigat Simona Halep în fața Serenei Williams
Simona Halep fusese suspendată pe o perioadă de patru ani pentru dopaj, pe 12 septembrie 2023, de către Agenţia Internaţională pentru Integritate în Tenis (ITIA). ITIA a precizat atunci că un tribunal independent a suspendat fostul lider mondial pentru două încălcări separate ale Programului Antidoping din Tenis (TADP).Simona Halep a dat în judecată compania canadiană care a produs suplimentele nutriţionale din cauza cărora consideră că a fost testată pozitiv şi a fost suspendată patru ani pentru dopaj.
Simona Halep cere despăgubiri de10 milioane de dolari
Urmăriți SPORT.RO și pe Google News